**לילי קינג** (באנגלית: **Lilly King**; נולדה ב-10 בפברואר 1997) היא שחיינית אמריקאית, היא אלופה אולימפית (ריו דה ז'ניירו 2016) במשחה ל-100 מטר חזה ובמשחה שליחות 4x100 מטר מעורב. היא פעמיים ברציפות אלופת העולם (בודפשט 2017 וקוואנגג'ו 2019) במשחים ל-50 מטר חזה, ל-100 מטר חזה ובמשחה שליחות 4x100 מטר מעורב ואלופת עולם (בודפשט 2022) במשחה ל-200 מטר חזה ושיאנית העולם הנוכחית במשחים ל-100 מטר חזה ובמשחה שליחות 4x100 מטר מעורב.

ביוגרפיה
--------

קינג נולדה וגדלה באוונסוויל, אינדיאנה. היא לומדת ומתאמנת באוניברסיטת אינדיאנה.

### 2015

באליפות ארצות הברית שנערכה בסן אנטוניו, טקסס באוגוסט 2015 זכתה קינג במדליית כסף במשחה ל-100 מטר חזה בתוצאה של 1:06.69 דקות, אחרי קייטי מיילי (1:06.55 דקות).

### 2016

#### שיאנית ארצות הברית

באליפות המכללות שנערכה באטלנטה, ג'ורג'יה במרץ 2016 זכתה קינג בשתי מדליות זהב, במשחה ל-100 יארד חזה בשיא ארצות הברית חדש של 56.85 שניות ובמשחה ל-200 יארד חזה בשיא ארצות הברית חדש של 2:03.59 דקות.

#### אלופה אולימפית

במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני ובתחילת יולי 2016 סיימה קינג פעמיים במקום ראשון, במשחה ל-100 מטר חזה בתוצאה של 1:05.20 דקות ובמשחה ל-200 מטר חזה בתוצאה של 2:24.08 דקות ונכללה בנבחרת האמריקאית למשחקים האולימפיים. במשחקים עצמם היא זכתה בשתי מדליות זהב, במשחה ל-100 מטר חזה בשיא אולימפי ובשיא אישי חדש של 1:04.93 דקות, לפני יוליה יפימובה מרוסיה (1:05.50 דקות) וקייטי מיילי (1:05.69 דקות) ובמשחה שליחות 4x100 מטר מעורב ביחד עם קתלין בייקר, דנה ולמר וסימון מנואל בתוצאה של 3:53.13 דקות, לפני אוסטרליה (3:55.00 דקות) ודנמרק שקבעה שיא אירופה חדש של 3:55.01 דקות.

#### שיאנית עולם (בריכת 25 מטר)

באליפות העולם (בריכת 25 מטר) שנערכה בוינדזור, אונטריו, קנדה בדצמבר אותה שנה היא זכתה ב-5 מדליות, 4 זהב ו-1 כסף. מדליות זהב, במשחה ל-50 מטר חזה בשיא אישי חדש של 28.92 שניות, לפני שיאנית העולם אליה אטקינסון מג'מייקה (29.11 שניות) ובת ארצה מולי האניס (29.58 שניות), במשחה שליחות 4x50 מטר מעורב, ביחד עם אלכסנדרה דה לוף, קלסי וורל וקטרינה קונופקה בשיא עולם חדש של 1:43.27 דקות, כשחיינית שנייה היא שחתה ב"זינוק שליחות" תוצאה של 28.78 שניות, במשחה שליחות 4x100 מטר מעורב בשיא אליפות חדש של 3:47.89 דקות, כשחיינית שנייה היא שחתה ב"זינוק שליחות" תוצאה של 1:03.71 דקות ובמשחה שליחים 4x50 מטר מעורב משולב (2 שחייניות ו-2 שחיינים) בשיא אליפות חדש של 1:37.22 דקות, כשחיינית שנייה היא שחתה ב"זינוק שליחות" תוצאה של 28.74 שניות. מדליית כסף, במשחה ל-100 מטר חזה בשיא אישי חדש של 1:03.35 דקות, אחרי שיאנית העולם אליה אטקינסון (1:03.03 דקות) ולפני מולי האניס (1:03.89 דקות). נוסף לכך, היא סיימה במקום רביעי במשחה ל-200 מטר חזה בשיא אישי חדש של 2:19.34 דקות. בשלב המוקדמות היא סיימה במקום שמיני בתוצאה של 2:21.17 דקות, מאית השנייה יותר מהר מהשחיינית שאחריה.

### 2017

#### אלופת עולם

באליפות ארצות הברית שנערכה באינדיאנפוליס, אינדיאנה ביוני 2017 ושהיוותה את המבחנים האמריקאים לאליפות העולם, זכתה קינג ב-3 מדליות זהב, במשחה ל-50 מטר חזה בשיא אמריקה חדש של 29.66 שניות, במשחה ל-100 מטר חזה בתוצאה של 1:04.95 דקות ובמשחה ל-200 מטר חזה בשיא אישי חדש של 2:21.83 דקות. באליפות העולם עצמה שנערכה בבודפשט, הונגריה ביולי היא זכתה ב-4 מדליות זהב, במשחה ל-50 מטר חזה בשיא עולם חדש של 29.40 שניות, לפני יוליה יפימובה (29.57 שניות) וקייטי מיילי (29.99 שניות), במשחה ל-100 מטר חזה בשיא עולם חדש של 1:04.13 דקות, לפני קייטי מיילי (1:05.03 דקות) ויוליה יפימובה (1:05.05 דקות), כבר בשלב חצי הגמר היא קבעה שיא אישי חדש של 1:04.53 שניות ועלתה שנייה למשחה הגמר, במשחה שליחות 4x100 מטר מעורב ביחד עם קתלין בייקר, קלסי וורל וסימון מנואל בשיא עולם חדש של 3:51.55 דקות, לפני רוסיה שקבעה שיא אירופה חדש של 3:53.38 דקות ואוסטרליה (3:54.29 דקות), כשחיינית שנייה היא קבעה ב"זינוק שליחות" במשחה ל-100 מטר חזה תוצאה של 1:04.48 דקות ובמשחה שליחים 4x100 מטר מעורב משולב ביחד עם מאט גריוורס, קיילב דרסל וסימון מנואל בשיא עולם חדש של 3:38.56 דקות, לפני אוסטרליה (3:41.21 דקות), סין וקנדה (3:41.25 דקות), כשחיינית שנייה היא קבעה ב"זינוק שליחות" במשחה ל-100 מטר חזה תוצאה של 1:04.15 דקות. נוסף לכך, היא סיימה במקום רביעי במשחה ל-200 מטר חזה בתוצאה של 2:22.11 דקות.

### 2018

באליפות הפאן פסיפיק בשחייה שנערכה בטוקיו, יפן באוגוסט 2018 זכתה קינג ב-3 מדליות, 1 זהב ו-2 כסף. מדליית זהב במשחה ל-100 מטר חזה בתוצאה של 1:05.44 דקות. מדליות כסף במשחה ל-200 מטר חזה בתוצאה של 2:22.12 דקות ובמשחה שליחות 4x100 מטר מעורב. 

### 2019

באליפות העולם שנערכה בקוואנגג'ו, קוריאה הדרומית ביולי 2019 זכתה קינג ב-4 מדליות, 3 זהב ו-1 כסף. מדליות זהב, במשחה ל-50 מטר חזה בתוצאה של 29.84 שניות, לפני בנדטה פילאטו מאיטליה (30.00 שניות) ויוליה יפימובה (30.15 שניות), במשחה ל-100 מטר חזה בתוצאה של 1:04.93 דקות, לפני יוליה יפימובה (1:05.49 דקות) ומרטינה קררו מאיטליה (1:06.36 דקות) ובמשחה שליחות 4x100 מטר מעורב ביחד עם רגן סמית' שקבעה שיא עולם במשחה הגב (57.57 שניות), קלסי דליה וסימון מנואל בשיא עולם חדש של 3:50.40 דקות, שיפור לשיא העולם בן השנתיים של ארצות הברית (3:51.55 דקות), לפני אוסטרליה (3:53.42 דקות) וקנדה (3:53.58 דקות). מדליית כסף במשחה שליחים 4x100 מטר מעורב משולב ביחד עם ראיין מרפי, קיילב דרסל וסימון מנואל בתוצאה של 3:39.10 דקות, אחרי אוסטרליה (3:39.08 דקות) ולפני בריטניה (3:40.68 דקות). נוסף לכך, היא פסלה בשלב המוקדמות במשחה ל-200 מטר חזה.

### 2021

באליפות ארצות הברית ששימשה כמבחנים האמריקאים לאולימפיאדת טוקיו (2020) שנערכו באומהה, נברסקה ביוני 2021 זכתה קינג בשתי מדליות, זהב וכסף. מדליית זהב, במשחה ל-100 מטר חזה בתוצאה של 1:04.79 דקות, לפני לידיה ג'קובי (1:05.28 דקות) ואנני לזור (1:05.60 דקות) מדליית כסף במשחה ל-200 מטר חזה בתוצאה של 2:21.75 דקות, אחרי אנני לזור (2:21.07 דקות) ולפני אמילי אסקובדו (2:22.64 דקות). במשחקים עצמם היא זכתה ב-3 מדליות, 2 כסף ו-1 ארד. מדליות כסף במשחה ל-200 מטר חזה בשיא אישי חדש של 2:19.92 דקות, אחרי טטיאנה סקונמאקר מדרום אפריקה שקבעה שיא עולם חדש של 2:18.95 דקות ולפני אנני לזור (2:20.84 דקות) ובמשחה שליחות 4x100 מטר מעורב לאחר ששחתה בשלב המוקדמות. מדליית ארד, במשחה ל-100 מטר חזה בתוצאה של 1:05.54 דקות, אחרי לידיה ג'קובי (1:04.95 דקות) וטטיאנה סקונמאקר (1:05.22 דקות) ולא הצליחה להגן על תוארה. בשלב חצי הגמר היא קבעה תוצאה של 1:05.40 דקות.

### 2022

באליפות העולם שנערכה בבודפשט ביוני 2022 היא זכתה ב-3 מדליות זהב, במשחה ל-200 מטר חזה בתוצאה של 2:22.41 דקות, לפני ג'נה שטראוך מאוסטרליה (2:23.04 דקות) וקייט דאגלס מארצות הברית (2:23.20 דקות) במשחה שליחות 4x100 מטר מעורב ביחד עם רגן סמית', טורי הסק וקלייר קורזן בתוצאה של 3:53.78 דקות, לפני אוסטרליה (3:54.25 דקות) וקנדה (3:55.01 דקות) במשחה שליחים משולב 4x100 מטר מעורב לאחר ששחתה בשלב המוקדמות. נוסף לכך, היא סיימה במקום רביעי במשחה ל-100 מטר חזה בתוצאה של 1:06.07 דקות, 5 מאיות איטי ממדליית ארד ובמקום שביעי במשחה ל-50 מטר חזה בתוצאה של 30.40 שניות.

### 2023

באליפות העולם שנערכה בפוקואוקה, יפן ביולי 2023 היא זכתה בשתי מדליות, זהב וכסף. מדליית זהב במשחה שליחות 4x100 מטר מעורב ביחד עם רגן סמית', גרטשן וולש וקייט דאגלס בתוצאה של 3:52.08 דקות, לפני אוסטרליה (3:53.37 דקות) וקנדה (3:54.12 דקות), כשחיינית שנייה היא קבעה ב"זינוק שליחות" תוצאה של 1:04.93 דקות. מדליית כסף במשחה ל-50 מטר חזה בתוצאה של 29.94 שניות, אחרי רותה מיילוטיטה מליטא שקבעה שיא עולם חדש של 29.16 שניות ולפני בנדטה פילטו מאיטליה (30.04 שניות), בשלב חצי הגמר היא קבעה תוצאה של 29.72 שניות. נוסף לכך, היא סיימה פעמיים במקום רביעי, במשחה ל-100 מטר חזה בתוצהא של 1:06.02 דקות, בשלב חצי הגמר היא קבעה תוצאה של 1:05.45 דקות, התוצאה השנייה בטיבה באליפות ובמשחה ל-200 מטר חזה בתוצאה של 2:22.25 דקות.

שיאים אישיים
------------

### בריכה אולימפית

* 50 מטר חזה: 29.40 שניות (2017), שיא עולם בעבר
* 100 מטר חזה: 1:04.13 דקות (2017), **שיא עולם**
* 200 מטר חזה: 2:19.92 דקות (2021)

### בריכת 25 מטר

* 50 מטר חזה: 28.92 שניות (2016)
* 100 מטר חזה: 1:03.35 דקות (2016)
* 200 מטר חזה: 2:17.03 דקות (2019)

### בריכת 25 יארד

* 100 יארד חזה: 55.73 שניות (2019), **שיא עולם**
* 200 יארד חזה: 2:02.60 דקות (2018), שיא ארצות הברית
* 200 יארד מעורב אישי: 1:55.49 דקות (2017)

ראו גם
------

| עיינו גם בפורטל: |
| --- |
|  | **פורטל שחייה** |

ויקישיתוף מדיה וקבצים בנושא **לילי קינג** בוויקישיתוף
* התפתחות שיא העולם במשחה ל-50 מטר חזה
* התפתחות שיא העולם במשחה ל-100 מטר חזה

קישורים חיצוניים
----------------

* לילי קינג, באתר הוועד האולימפי הבין-לאומי
* לילי קינג, באתר olympedia.org
* לילי קינג, באתר Swimrankings
* לילי קינג, באתר SwimSwam
* לילי קינג, באתר *USA Swimming* (באנגלית)

הערות שוליים
------------

1. ↑  (Race Video) Lilly King Crashes Through 57-Second Barrier in 100 Breast With NCAA, American Record 56.85,‏ *Swimming World Magazine*,‏ 18 מרץ 2016
2. ↑  Lilly King Obliterates 2:04 Barrier in 200 Breast With 2:03.59 For American, NCAA Record,‏ *Swimming World Magazine*,‏ 19 מרץ 2016

|  אלופות אולימפיות - משחה ל-100 מטר חזה (נשים) |
| --- |
| 

|  |
| --- |
| 1968: ג'ורג'יצה ביידוב יוגוסלביהיוגוסלביה • 
1972: קתרין קאר ארצות הבריתארצות הברית • 
1976: הנלורה אנקה מזרח גרמניהמזרח גרמניה • 
1980: אוטה גווינגר מזרח גרמניהמזרח גרמניה • 
1984: פטרה ואן סטברן הולנדהולנד • 
1988: טניה דנגלקובה בולגריהבולגריה • 
1992: ילנה רודקובסקאיה רוסיהרוסיה •
1996: פני היינס דרום אפריקהדרום אפריקה • 
2000: מייגן ג'נדריק ארצות הבריתארצות הברית • 
2004: לו קסיוג'ואן הרפובליקה העממית של סיןהרפובליקה העממית של סין • 
2008: לייזל ג'ונס אוסטרליהאוסטרליה •
2012: רותה מיילוטיטה ליטאליטא • 
2016: לילי קינג ארצות הבריתארצות הברית • 
2020: לידיה ג'קובי ארצות הבריתארצות הברית |

 |

| אלופות עולם בשחייה – משחה ל-50 מטר חזה (נשים) |
| --- |
| 

|  |  |
| --- | --- |
| 2001: קסוג'ואן לו הרפובליקה העממית של סיןהרפובליקה העממית של סין • 2003: קסוג'ואן לו הרפובליקה העממית של סיןהרפובליקה העממית של סין • 2005: ג'ייד אדמיסטון אוסטרליהאוסטרליה • 2007: ג'סיקה הארדי ארצות הבריתארצות הברית • 2009: יוליה יפימובה רוסיהרוסיה • 2011: ג'סיקה הארדי ארצות הבריתארצות הברית • 2013: יוליה יפימובה רוסיהרוסיה • 2015: יני יוהנסון שוודיהשוודיה • 2017: לילי קינג ארצות הבריתארצות הברית • 2019: לילי קינג ארצות הבריתארצות הברית • 2022: רותה מיילוטיטה ליטאליטא • 2023: רותה מיילוטיטה ליטאליטא |  |

 |

| אלופות עולם בשחייה – משחה ל-100 מטר חזה (נשים) |
| --- |
| 

|  |  |
| --- | --- |
| 1973: רנטה פוגל מזרח גרמניהמזרח גרמניה • 1975: הנלורה אנקה מזרח גרמניהמזרח גרמניה • 1978: יוליה בוגדנובה ברית המועצותברית המועצות • 1982: אוטה גווינגר מזרח גרמניהמזרח גרמניה • 1986: סילביה גרש מזרח גרמניהמזרח גרמניה • 1991: לינלי פריים אוסטרליהאוסטרליה • 1994: סמנתה ריילי אוסטרליהאוסטרליה • 1998: קריסטי קוואל ארצות הבריתארצות הברית • 2001: קסוג'ואן לו הרפובליקה העממית של סיןהרפובליקה העממית של סין • 2003: קסוג'ואן לו הרפובליקה העממית של סיןהרפובליקה העממית של סין • 2005: לייזל ג'ונס אוסטרליהאוסטרליה • 2007: לייזל ג'ונס אוסטרליהאוסטרליה • 2009: רבקה סוני ארצות הבריתארצות הברית • 2011: רבקה סוני ארצות הבריתארצות הברית • 2013: רותה מיילוטיטה ליטאליטא • 2015: יוליה יפימובה רוסיהרוסיה • 2017: לילי קינג ארצות הבריתארצות הברית • 2019: לילי קינג ארצות הבריתארצות הברית • 2022: בנדטה פילטו איטליהאיטליה • 2023: רותה מיילוטיטה ליטאליטא |  |

 |

| אלופות עולם בשחייה – משחה ל-200 מטר חזה (נשים) |
| --- |
| 

|  |  |
| --- | --- |
| 1973: רנטה פוגל מזרח גרמניהמזרח גרמניה • 1975: הנלורה אנקה מזרח גרמניהמזרח גרמניה • 1978: לינה קאקיוסטיה ברית המועצותברית המועצות • 1982: סבטלנה ורגנובה ברית המועצותברית המועצות • 1986: זילקה הורנר מזרח גרמניהמזרח גרמניה • 1991: ילנה וולקובה ברית המועצותברית המועצות • 1994: סמנתה ריילי אוסטרליהאוסטרליה • 1998: אגנס קובאץ' הונגריההונגריה • 2001: אגנס קובאץ' הונגריההונגריה • 2003: אמנדה בירד ארצות הבריתארצות הברית • 2005: לייזל ג'ונס אוסטרליהאוסטרליה • 2007: לייזל ג'ונס אוסטרליהאוסטרליה • 2009: נדיה היגל סרביהסרביה • 2011: רבקה סוני ארצות הבריתארצות הברית • 2013: יוליה יפימובה רוסיהרוסיה • 2015: קנקו וטנבה יפןיפן • 2017: יוליה יפימובה רוסיהרוסיה • 2019: יוליה יפימובה רוסיהרוסיה • 2022: לילי קינג ארצות הבריתארצות הברית • 2023: טטיאנה סקונמאקר דרום אפריקהדרום אפריקה |  |

 |